PATVIRTINTA

Kauno miesto savivaldybės administracijos direktoriaus

2023 m. gegužės 31 d.

įsakymu Nr. A-1694

**KVIETIMAS TEIKTI PARAIŠKAS ĮGYVENDINTI** **KAUNO MIESTO SAVIVALDYBĖS 2023–2025 METŲ UŽIMTUMO DIDINIMO PROGRAMOS 17.2 PRIEMONĘ „SKATINTI BEDARBIŲ UŽIMTUMĄ, REMIANT FIZINIŲ ASMENŲ DARBO VIETŲ STEIGIMO, ĮRENGIMO IŠLAIDAS, SUKURIANT NAUJAS DARBO VIETAS IR ĮDARBINANT NURODYTOS TIKSLINĖS GRUPĖS ATSTOVUS“**

|  |  |  |  |
| --- | --- | --- | --- |
| Eil. Nr. | | Finansavimo sąlygos | Aprašymas |
| 1. | | Priemonė | Įgyvendinama 17.2 priemonė „Skatinti bedarbių užimtumą, remiant fizinių asmenų darbo vietų steigimo, įrengimo išlaidas, sukuriant naujas darbo vietas ir įdarbinant nurodytos tikslinės grupės atstovus“ (toliau – 17.2 priemonė). |
| 2. | | Tinkamos veiklos | 2.1. Tikslinę grupę atitinkančių fizinių asmenų savarankiška veikla.  2.2. Juridinio asmens steigimas (steigėjai – fiziniai asmenys), įsipareigojant įdarbinti tikslinės grupės asmenis.  2.3. Paraiškoje nurodytos veiklos turi būti įgyvendintos iki 2023 m. gruodžio 8 dienos.  2.4. Įgyvendinus paraiškoje nurodytas veiklas ne mažiau kaip pusė Kauno miesto savivaldybės 2023–2025 metų užimtumo didinimoprogramoje (toliau – Programa) dalyvavusių asmenų turi būti įdarbinti ne trumpiau kaip 6 mėn., o pagal 2.1 papunktį – veikla vykdoma ne trumpiau kaip 6 mėnesius po 2.3 papunktyje nurodytos datos. Paraiškoje nurodytų veiklų pabaigos data laikoma data, iki kurios naudojamos Programos lėšos paraiškoje nurodytoms veikloms finansuoti. |
| 3. | | Tikslinė grupė | Užimtumo tarnybos prie Lietuvos Respublikos socialinės apsaugos ir darbo ministerijos Kauno skyriuje registruoti kaip bedarbiai (suteiktas bedarbio statusas) (bedarbio statusas nebūtinas Lietuvos Respublikos užimtumo įstatymo (toliau – Įstatymas) 48 straipsnio 2 dalies 11 punkte nurodytiems asmenims) ir bent vienai Įstatymo 48 straipsnio 2 dalyje nurodytai tikslinei grupei priskirtini asmenys, kurių deklaruota gyvenamoji vieta Kauno mieste (už tikslinės grupės atranką ir atitiktį šiame kvietime nustatytiems reikalavimams atsakingas pareiškėjas). |
| 4. | | Tinkamos  finansuoti  išlaidos | 4.1. Įdarbinto asmens darbo užmokestis (įskaitant visus mokesčius).  4.2. Juridinio asmens įsteigimo išlaidos ir išlaidos, būtinos savarankiškai veiklai įregistruoti.  4.3. Darbo vietos įrengimo (atnaujinimo) išlaidos (ne daugiau kaip 15 tūkst. eurų darbo vietai įrengti, priemonėms, įrangai, būtinoms veiklai pradėti vykdyti).  4.4. Kitos išlaidos – visos kitos tinkamos finansuoti išlaidos, susijusios su 17.2 priemonės įgyvendinimu ir nepriskiriamos 4.1–4.3 papunkčiuose nurodytoms išlaidų rūšims (išlaidos, tiesiogiai susijusios su darbo vietos įsteigimu, įrengimu, naujų darbo vietų sukūrimu ir kt., paraiškoje konkrečiai nurodant šių išlaidų ryšį su vykdoma veikla). |
| 5. | | Netinkamos  finansuoti išlaidos | 5.1. Paraiškos rengimo išlaidos.  5.2. Išlaidos, tiesiogiai nesusijusios su asmens mokymu (pavyzdžiui, mokymams, skirtiems komandos, organizacijos kultūrai formuoti, asmeniniam efektyvumui ugdyti, konfliktams spręsti, stresui valdyti, laikui planuoti, bendravimui, motyvavimui, emociniam intelektui, lyderystei, pozityviam mąstymui, kūrybiškumui ugdyti ir pan.), mokymai, privalomi pagal Lietuvos Respublikos teisės aktus (darbų saugos, priešgaisrinės saugos ir kt.).  5.3. Išlaidos baudoms, delspinigiams, finansinėms nuobaudoms, bylinėjimosi išlaidos.  5.4. Išlaidos paskolų palūkanoms ir skoloms padengti.  5.5. 17.2 priemonės įgyvendinimo išlaidos, finansuojamos iš kitų finansavimo šaltinių.  5.6. Išlaidos ilgalaikiam materialiajam ir nematerialiajam turtui, tiesiogiai nesusijusiam su 17.2 priemonės įgyvendinimu, įsigyti.  5.7. Pareiškėjo veiklos plėtros ar jo kasdienės veiklos išlaidos (pavyzdžiui, biuro nuomai ar komunalinėms paslaugoms), tiesiogiai nesusijusios su 17.2 priemonės įgyvendinimu.  5.8. Išlaidos pastatų ir patalpų remontui, tiesiogiai nesusijusiam su 17.2 priemonės įgyvendinimu.  5.9. Išlaidos, skirtos veikloms, kurios bet kokiomis formomis, metodais ar būdais pažeidžia Lietuvos Respublikos Konstituciją, įstatymus ir kitus teisės aktus.  5.10. Išlaidos įsigyjant verslo liudijimą veiklai vykdyti ne visomis kalendorinėmis mėnesio dienomis. |
| 6. | | Reikalavimai pareiškėjams | 6.1. Fiziniai asmenys, patys atitinkantys paraiškoje tikslinei grupei nustatytus reikalavimus ir ketinantys užsiimti savarankiška veikla, arba fiziniai asmenys, ketinantys steigti juridinį asmenį, įsipareigojant įdarbinti paraiškoje nurodytus tikslinei grupei priskiriamus asmenis.  6.2. Pareiškėjas, ketindamas steigti juridinį asmenį ir įgyvendindamas 17.2 priemonę, įsipareigoja įdarbinti Kauno miesto savivaldybės siunčiamus asmenis, dalyvaujančius Programoje, jei tuo metu jis turi laisvų darbo vietų, sukurtų pagal paraišką.  6.3. Pareiškėjas įsipareigoja neįtraukti į Programą tikslinės grupės asmenų, kurie su juo susiję šiais giminystės ryšiais: tėvai, vaikai, broliai, seserys, sutuoktiniai. |
| 7. | | Finansavimo intensyvumas | 17.2 priemonei įgyvendinti gali būti skiriama lėšų iki 100 proc. (atsižvelgiant į 4 punkte nurodytas išlaidų grupes) tinkamų finansuoti išlaidų padengti. Pareiškėjo ir (ar) kitų finansavimo šaltinių įnašas suteikia galimybę gauti papildomų vertinimo balų.  Konkrečioms išlaidoms finansuoti taikomos paraiškos formoje nurodytos finansavimo ribos. |
| 8. | Paraiškų rengimo ir teikimo tvarka | | 8.1. Paraiška rengiama pagal Kauno miesto savivaldybės administracijos direktoriaus įsakymu patvirtintą formą, kurioje nurodyti privalomi pateikti duomenys ir informacija. Paraiška turi būti užpildyta kompiuteriu, lietuvių kalba, atspausdinta ir susegta į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos lapai turi būti sunumeruoti eilės tvarka. Ranka užpildytos paraiškos nepriimamos. Paraiška turi būti pasirašyta ją teikiančio asmens. 17.2 priemonei įgyvendinti vienas pareiškėjas gali teikti tik vieną paraišką.  8.2. Pateikiamų dokumentų kopijos turi būti patvirtintos teisės aktų nustatyta tvarka.  8.3. Užpildyta ir pasirašyta nustatytos formos paraiška turi būti siunčiama paštu (paraiškos pateikimo data laikoma paraiškos išsiuntimo iš pašto data) arba pristatoma į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 94A (5 darbo vieta), užklijuotame voke (pakete), ant kurio turi būti užrašyta „Paraiška įgyvendinti Užimtumo didinimo programos 17.2priemonę“, pareiškėjo pavadinimas ir adresas.  8.4. Galutinis paraiškų pateikimo terminas – 2023 m. birželio 30 d. 15.00 val. |
| 9. | | Aktualūs dokumentai | 9.1. Kauno miesto savivaldybės 2023–2025 metų užimtumo didinimo programa, patvirtinta Kauno miesto savivaldybės tarybos 2023 m. kovo 28 d. sprendimu Nr. T-108 „Dėl Kauno miesto savivaldybės 2023–2025 metų užimtumo didinimo programos patvirtinimo“.  9.2. Kauno miesto savivaldybės 2023–2025 metų užimtumo didinimo programos įgyvendinimo tvarkos aprašas, patvirtintas Kauno miesto savivaldybės mero 2023 m. gegužės 8 d potvarkiu Nr. M-132 „Dėl Kauno miesto savivaldybės 2023–2025 metų užimtumo didinimo programos įgyvendinimo tvarkos aprašo patvirtinimo“. |
| 10. | Informacija | | Informacija ir konsultacijos dėl paraiškų pildymo, teikimo, priėmimo ir paraiškų turinio (veiklų pobūdžio, veiklų atitikties 17.2 priemonei ir kt.) teikiamos darbo dienomis I–IV nuo 8 val. iki 17 val., V – nuo 8 val. iki 15.45 val. (nuo 12 val. iki 12.45 val. pietūs) telefonu (8 37) 42 56 25, 8 (37) 20 98 21 ir elektroniniu paštu [sigita.liateke@kaunas.lt](mailto:sigita.liateke@kaunas.lt), rita.baltrusaitiene@kaunas.lt. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_